title: Rugby
text: O rugby ye un esporte de contacto a on dos equipos luitan por a posesión d'una pilota, l'obchetivo ye fer mas puntuación que l'equipo contrario tot respectando as reglas d'o chuego. O partiu ye dividito en dos parts de 40 minutos con un descanso de 10, y as formas de fer puntuación son: acongeguir plantar a pilota en a zona de marca de l'equipo contario con una dos mans en contacte con ella, ixo ye considerato como un ensayo y tién un valor de cinco puntos, a mas de donar dreito a fer una patada a palos y si trescruza por medio d'ells (transformación), dos puntos mas. Tamién se puet sumar tres puntos fent una chutada a palos que trescruze por medio d'ells mediant un golpe de castigo en una chugada aturata por l'arbitre y por una chutada de sobrebote (drop) en quialsiquier momento con o chuego en movimiento .
  
  Ye un esporte que tién un orichen común con o fútbol en Anglaterra a meyatos d'o sieglo XIX, por iste inte o rugby bi ha estato confrontato con ell, chuego limpio en cuentas de chuego sucio, fuerza en cuentas d'habilidat, o respecte d'as reglas de chuego, por l'arbitro y d'o publico ta os arbitros, equipo y afición rival. Tamién ye caracteristico y diferencial d'o fútbol fer o tercer tiempo, que ye una reunió feita una vegata terminato o partiu entre os dos equipos, os entrenadors, arbitros y part del publico a on se comparte un refricherio (en os seniors cheneralment muita cerveza) y bell coseta ta picar. Isto fa empatizar con l'equipo contrario y suavizar as confrontacions feitas mientres o partiu y aprender a controlar os sentimientos que surten d'una confrontación fisica y valorar l'esfuerzo feito por o contrincante.
   
  Ye muit popular en as Islas Britanicas y en atros países anglosaxons, más que más en as antigas colonias britanicas d'Australia, Nueva Zelanda y Sudafrica, asinas como en Francia y en Italia. Tamién se practica, encara que con menos importancia, en atros países d'o continent europeu, como Portugal, Espanya y países de l'este europeu, como Rumanía, Cheorchia u Rusia. En America se practica más que más en Archentina y atros países como Canadá, Estaus Unius, Uruguai, Chile, Brasil, Paraguai y menos en Venezuela, Colombia y Perú. En Africa ye popular en Sudafrica y por a suya influencia en Namibia y Zimbabwe, por influencia francesa en Tunicia, Costa de Vori, Madagascar, y Marruecos. Por influencia australiana y neozelandesa, o rugby ye tamién un esporte popular en bella isla d'o Pacifico como Fichi, Tonga y Samoa que con una población de poco mas d'un millón d'habitants entre as tres son compiten a sobén en o Campionato d'o Mundo de Rugby. En Asia, l'equipo más destacato ye Chapón.
  
  Variantz d'o chuego 
  Bi ha diferents varians d'o chuego con diferent numero de chugadors por equipo como prencipal esferencia. O mas conoxito y practicato en tot o mundo ye o Rugby Union o Rugby a 15, tamién bi ha o Rugby League u Rugby a 13 practicato prencipalment en Yorkshire,  Nord-oeste d'Anglaterra y bell lugars de'Australia y Nueva Zelanda y finalment o Rugby a 7 que zaguerament tién una gran popularidat y cada vegata ye mes practicato. Ista zaguera variant ye esporte olimpico dende os Chuegos Olimpicos de Río 2016.
  
  Rugby en Aragón 
  L'equipo de rugby más important d'Aragón ye actualment o Fénix Club de Rugby Zaragoza.
  
  Vinclos externos 
    Federación Espanyola de Rugby.
    Federación Aragonesa de Rugby.
  
  Rugby